ঢাকা, ৪ জুলাই (শীর্ষ নিউজ ডটকম): আন্তর্জাতিক মানের বিচার হলে ১৯৭১ সালে মুক্তিযুদ্ধে মানবতাবিরোধী অপরাধের দায়ে অভিযুক্ত দলের শীর্ষ নেতাদের কিছুই হবে না বলে মন্তব্য করেছেন জামায়াতে ইসলামীর ভারপ্রাপ্ত সেক্রেটারি জেনারেল এটিএম আজহারুল ইসলাম।  আজ সোমবার মগবাজার আল-ফালাহ মিলনায়তনে ৬ এবং ৭ জুলাই দেশব্যাপী লাগাতার ৪৮ ঘণ্টার হরতাল সফল করার লক্ষ্যে এক যৌথসভায় তিনি এ মন্তব্য করেন।  প্রধানমন্ত্রী শেখ  হাসিনার উদ্দেশ্যে চ্যালেঞ্জ ছুড়ে আজহার বলেন, যুদ্ধাপরাধীদের বিচার আন্তর্জাতিক মানের হবে বলে ২০১০ সালে শেখ হাসিনা জাতিসংঘে ঘোষণা দিয়েছিলেন। কিন্তু এখন বলা হচ্ছে বিচার দেশীয় আদালতে হবে। এই দেশীয় আদালতের বিচার জামায়াত মানবে …